የህዳሴው ግድብ በአካባቢው ሃገራት መካካል የኢኮኖሚ ትስስርን ለመፍጠር ትልቅ አቅም አለው – ካሳ ተክለብርሃን
 – በኢትዮጵያ እየተገነባ የሚገኘው ታላቁ የህዳሴ ግድብ የናይል ተፋሰስ ሃገራትን ኢኮኖሚያዊ ትብብር ይበልጥ የማጠናከር አቅም እንዳለው የፈደሬሽን ምክር ቤት አፈ ጉባኤ ገለጹ።አፈጉ ባኤው አቶ ካሳ ተክልብርሃን በአሶሳ ከተማ በተካሄደው የናይል ተፋሰስ ሃገራት ጉባኤ ላይ እንደተናገሩት የታላቁ ሕዳሴ ግድብ በኢትዮጵያ መገንባቱ በናይል ተፋሰስ አገራት መካከል የህዝብ ለህዝብና ኢኮኖሚያዊ ትስስርና ትብብርን በመፍጠር በኩል ልዩ ጥቅም ይኖረዋል።በአዲስ አበባ ዩኒቨርስቲ የውሃ ፖለቲካ ተመራማሪ ፕሮፌሰር ያዕቆብ አርሳኖ በበኩላቸው ኢትዮጵያ እስካሁን ድንበር ተሻጋሪ ወንዞቿን በተመለከተ ጥንቃቄ የተሞላበት ዲፕሎማሲ ስታራምድ መቆየቷን ጠቁመዋል።  ኢትዮጵያ ከግብጽና ከሱዳን ጋር በታላቁ ሕዳሴ ግድብ ጉዳይ ላይ የምታካሂደው ምክክርና ውይይት ለተፋሰሱ አገራት ዘላቂ ትብብርና አካባቢያዊ አንድነት ወሳኝ መሆኑን አስረድተዋል።እንደ ፕሮፌሰር ያዕቆብ ገለጻ ኢትዮጵያ እስካሁን በናይል ወንዝ ጉዳይ ላይ ባደረገችው ዲፕሎማሲያዊ ጥረቶች አንጸባራቂ ድሎችን አስመዝግባለች። በሱዳን  የናይል ወንዝ ተመራማሪ የሆኑት ዶክተር ኦስማን ኢል ቶም እንዳሉት የናይል ወንዝ በግብጽ ፤ሱዳንና ኢትዮጵያ መካከል የማህበራዊ ፤ ኢኮኖሚያዊና ፖለቲካዊ ግንኙነቶችን ለማጠናከር እንደ መሣሪያ ሆኖ ሊያገለግል ይችላል ብለዋል።እስካሁን ከናይል ወንዝ በጣም ጥቂት ያህሉ ለአካባቢው ሕዝቦች ልማት መዋሉን የጠቀሱት ዶክተር ኢልቶም የናይል ምሥራቃዊ አካባቢ የልማት ትብብርን በመመሥረት የአገራቱን ሕዝቦች ወደ ብልፅግና ማሸጋገር ይቻላል ብለዋል።